Publication: Magyar Közlöny
Issue: MK-2000-46 (Year: 2000, Number: 46)
Era: 1990-2004
Section: [Melléklet a 20/1994. (XI. 15.) NM rendelethez]
Paragraph Index: 124

4. A szakmai vizsga részei A szakmai vizsga írásbeli, szóbeli és gyakorlati vizsgarészekből áll. A vizsgarészek sorrendje: írásbeli vizsga, gyakorlati vizsga, szóbeli vizsga. Írásbeli vizsga Az írásbeli vizsgán a szakmai követelmények alapján — az Egészségügyi Minisztérium által központilag kiadott — komplex feladatlapot oldanak meg a vizsgázók. Az írásbeli vizsga a III. 2. pontban meghatározott követelmények égészét átfogja. Gyakorlati vizsga A vizsgázó a gyakorlati vizsgán a szülésznői tevékenységek alapvető munkafolyamatait magába foglaló feladatokat végez. A vizsganapon a vizsgázó — klinikai körülmények között, az ellátás folyamatos munkarendjét figyelembe véve — a szülőszoba és gyermekágyas osztály, valamint a nőgyógyászati osztály területén gyakorlati feladatot old meg. A gyakorlati vizsga konkrét feladatait a szakmai vizsgát szervező intézet határozza meg a követelmények III. 1. pontjában meghatározott tevékenységek alapján. Szóbeli vizsga Tantárgyai: I. Szülészet II. Nőgyógyászat III. Szakápolástan (szülészeti, újszülött-koraszülött és nőgyógyászati) I. Szülészet tantárgy vizsga témakörei:

Source: https://magyarkozlony.hu/hivatalos-lapok/0ccbb64ec94ebd85f1719c39190972a33a8c9f79/dokumentumok/a6bbca2e2ab03b44e902c8a22391a33f39c957d6/letoltes